મીન : તા 9ના રોજ આપની શારીરિક ક્ષમતામાં વધારો થશે. મિત્ર અને સંબંધીઓ સાથેના સંબંધમાં મધુરતા આવશે. આપ મનગમતા કાર્યોમાં વ્યસ્ત રહેશો અને કામની સાથે મોજશોખને પણ પ્રાધાન્યતા આપશો. તા 10 ,11 અને 12 બપોર સુધી કામકાજની ભાગદોડ વચ્ચે આપ સ્વાસ્થ્યનું પણ ધ્યાન આપશો. આપનું કાર્ય સારા આયોજનથી પૂર્ણ કરશો. શાંતિ અને ધીરજથી ઘરમાં અને ઓફિસમાં અટકેલા કાર્યો પૂર્ણ થશે. મહત્વપૂર્ણ કાર્ય કરશો. તા 12 બપોર પછી અને 13, 14 દરમિયાન આપને કોઈની તરફથી દગો થઇ શકે છે. વ્યક્તિગત અહંથી આપનું કાર્ય બગડી શકે છે. વ્યવસાયમાં લીધેલો નિર્ણય ખોટો સાબિત થશે જેથી આપને નુકસાન થઇ શકે છે. શેર તેમજ લોટરીમાં કરેલ રોકાણ નુકસાનકર્તા બની શકે છે. તા 15ના રોજ આપ લોકો માટે પ્રેરણાદાયી કાર્ય કરશો. દરેક તરફથી શુભ સમાચાર મળશે. પોતાની અંદર ઊર્જા અને સ્ફૂર્તિ અનુભવશો. ઘરમાં કોઇપણ નવા કાર્યનો શુભારંભ કરવા માટે અનુકૂળ છે. સ્વાસ્થ્ય બાબતે વાત કરીએ તો, ઉદરના રોગથી હેરાનગતિ થાય તેમજ સાંધાનું જૂનું દર્દ માથું ઉંચકશે. ખરજવું, દાદર કે ત્વચાની અન્ય તકલીફો વધી શકે છે. નોકરી- ધંધામાં ઉપરી અધિકારીઓની નારાજગીના ભોગ બનો. વેપાર-ધંધામાં વધુ પડતો ધનખર્ચ થાય. સંતાનો સાથે મતભેદ થાય. નસીબ કોઇપણ કામમાં યારી ન આપતું લાગે.